
2026-08-05 Nr. 26PRK-668

Nereikalingų atsargų pardavimo sąlygos

Bendrosios nuostatos

1. AB „Energijos skirstymo operatorius“ (toliau – Pardavėjas), įmonės kodas  304151376, buveinės adresas Laisvės pr. 10, Vilnius, parduoda nereikalingas atsargas (toliau – Prekės) konkurso būdu (toliau – Konkursas) ir kviečia suinteresuotus Prekių įsigijimu subjektus (toliau – Dalyvius) pateikti pasiūlymus Prekėms pirkti.
2. Dalyviai gali prašyti, kad Pardavėjas pateiktų Konkurso dokumentų paaiškinimus. Pardavėjas atsakys į kiekvieną rašytinį prašymą paaiškinti Konkurso dokumentus (toliau – Sąlygos), jeigu jis gautas ne vėliau kaip prieš 3 (tris) kalendorines dienas iki galutinio Konkurso pasiūlymų pateikimo termino pabaigos.
3. Šio pardavimo metu su Dalyviais, atrinktais pagal Sąlygas, gali būti deramasi dėl pasiūlymo kainos bei visų kitų pasiūlymo sąlygų. Į derybas, jei jos bus vykdomos, bus pakviesti visi Dalyviai, kurie atitinka šių Sąlygų reikalavimus. Derybos bus vykdomos iki Dalyvių galutinių pasiūlymų pateikimo. 
4. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
5. Dalyvis, norėdamas išsiaiškinti bet kokius su šiuo Konkursu susijusius klausimus, gali kreiptis į Logistikos skyriaus vyresniąją vadybininkę Eimantę Paplauskaitę, mob. +370 629 88133, el. p. eimante.paplauskaite@eso.lt .
6. Dalyviai su Prekių būkle gali susipažinti jo apžiūros metu (I-IV 7.30:16.30; V 7.30:15.15) iš anksto suderinę atvykimo laiką, bet ne vėliau kaip prieš 2 (dvi) kalendorines dienas iki numatomo apžiūros laiko. Būtina susisiekti su kontaktiniu asmeniu, nurodytu šių Sąlygų 1 priede.
7. Dalyvis, pateikdamas pasiūlymą patvirtina, kad susipažino su Sąlygomis ir su jomis sutinka.

Pardavimo objektas

8. Parduodamos Prekės – nereikalingos atsargos, nurodytos Sąlygų 1 priede. Parduodamų prekių nuotraukos pateiktos Sąlygų 3 priede.
9. Pardavimo objektas skaidomas į 2 (dvi) dalis. Pardavimo objekto dalys į atskirus vienetus neskaidomos. Prekių buvimo adresas nurodytas Sąlygų 1 priede.

Prekių atsiėmimo sąlygos

10. Laimėjęs konkursą dalyvis (toliau – Pirkėjas) arba jo įgalioti asmenys savo lėšomis turės pasiimti Prekes iš Prekių buvimo adreso, nurodyto Sąlygų 1 priede.
11. Prekių pasiėmimo laikas iš jų buvimo vietos privalo būti suderintas su Pardavėju el. paštu, likus ne mažiau kaip 2 (dviem) darbo dienoms iki pasiėmimo dienos.
12. Pirkėjas įsigytas Prekes iš jų buvimo vietos turės atsiimti per 5 (penkias) darbo dienas nuo išankstinio apmokėjimo dienos. Jei Pirkėjas neatsiims Prekių per nurodytą terminą, privalės mokėti Pardavėjui 0,1 proc. dydžio delspinigius, skaičiuojamus nuo laiku nepaimtų Prekių vertės už kiekvieną uždelstą atsiimti Prekes dieną. 
13. Visos su Prekių atsiėmimu, pakrovimu, ir transportavimu susijusios išlaidos tenka Pirkėjui ir Pardavėjas jų nekompensuoja. Pirkėjas įsipareigoja, atsiimant Prekes iš jų buvimo vietos, palikti teritoriją tvarkingą, atitinkančią saugumo reikalavimus.
14. Prekių atsitiktinio žuvimo ar sugedimo rizika po Prekių priėmimo iš Pardavėjo tenka Pirkėjui.
15. Prekės negali būti ardomos Pardavėjo teritorijoje.

Kaina ir mokėjimo sąlygos

16. Prekės parduodamos už didžiausią pasiūlytą kainą, bet ne mažesnę nei Sąlygų 1 priede nurodyta pradinė Prekių kaina.
17. Parduodamų Prekių kaina, kurią Dalyvis nurodo savo pasiūlyme, apima visas Dalyvio išlaidas ir mokesčius, mokėtinus pagal galiojančius Lietuvos Respublikos teisės aktus, taip pat Dalyvio išlaidas Sąlygų 10, 12, 13 punktuose numatytiems įsipareigojimams vykdyti.
18. Pirkėjas perkamų Prekių kainą, nurodytą Pirkėjo pasiūlyme, turės sumokėti į Pardavėjo banko sąskaitą per 7 (septynias) kalendorines dienas nuo Prekių pirkimo – pardavimo sutarties (toliau – Sutartis) sudarymo. 
19. Pirkėjas, nesumokėjęs Pardavėjui už Prekes per Sąlygų 18 punkte nurodytą terminą, Pardavėjui moka 0,05 (penkių šimtųjų) procento nuo laiku nesumokėtos sumos dydžio delspinigius už kiekvieną uždelstą dieną.

Konkurso pasiūlymų rengimas ir pateikimas

20. Dalyvis pateikia pasiūlymą užpildydamas Sąlygų 2 priedą. Sąlygų 2 priede nurodomas dalyvio pavadinimas, adresas, už pasiūlymą atsakingo asmens vardas, pavardė, el. paštas, tel. numeris, siūloma (-os) pardavimo objekto dalies (-ių) kaina (-os).
21. Pasiūlymas turi būti pasirašytas Dalyvio (jei konkurse dalyvauja fizinis asmuo) ar Dalyvio įmonės vadovo (jei konkurse dalyvauja juridinis asmuo), arba jų įgaliotų atstovų. Jei Pasiūlymą pasirašo įgaliotas asmuo, kartu su pasiūlymu pateikiamas įgaliojimus patvirtinantis dokumentas.
22. Jei Dalyvis yra juridinis asmuo, kartu su pasiūlymu turi pateikti juridinio asmens registravimo pažymėjimo kopiją arba Juridinių asmenų registro trumpąjį išrašą.
23. Pasiūlymas ir šių Sąlygų 21, 22 punktuose nurodyti dokumentai turi būti pasirašyti elektroniniu parašu arba pateikiamos pasirašytų originalių dokumentų kopijos .pdf formatu. 
24. Pasiūlymas ir šių Sąlygų 21, 22 punktuose nurodyti dokumentai turi būti pateikti iki 2026 m. rugpjūčio 24 d. 10.00 val. 
25. Konkurso Dalyvis pasiūlymą ir šių Sąlygų 21, 22 punktuose nurodytus dokumentus turi pateikti el. paštu: pardavimai@eso.lt, el. laiško temoje („subject“) nurodyti: „Neatidaryti iki 2026-08-24 10:00 val. Nereikalingų atsargų pardavimo konkursui“. 
26. Dalyvis savo vardu gali pateikti tik vieną pasiūlymą. Tuo atveju, jei vienas Dalyvis savo vardu pateikia du ar daugiau pasiūlymų skirtingomis kainomis, galiojančiu laikomas pasiūlymas su didžiausia pasiūlyta kaina.
27. Visi pasiūlymai turi galioti ne mažiau kaip 30 (trisdešimt) kalendorinių dienų nuo susipažinimo su pasiūlymais dienos. 
28. Jei pasiūlymas gaunamas po pasiūlymų galutinio pateikimo termino, nurodyto Sąlygų 24 punkte, jis nėra vertinamas. 
29. Pasiūlymą pateikęs Pirkėjas, iki pasiūlymų galutinio pateikimo termino, turi teisę atsisakyti dalyvauti konkurse ir atšaukti pateiktą pasiūlymą. 
30. Pardavėjas turi teisę prašyti, kad Dalyvis paaiškintų pateiktą pasiūlymą.
31. Pardavėjas turi teisę pakeisti ar papildyti pardavimo Sąlygas iki galutinio pasiūlymų pateikimo termino. Visi pasiūlymus pateikę Dalyviai apie tai informuojami raštu.

Konkurso pasiūlymų vertinimas, palyginimas bei pasiūlymo pripažinimas laimėjusiu

32. Su pasiūlymais susipažįstama 2026 m. rugpjūčio 24 d. 10.01 val. 
33. Vertinami ir lyginami tik Konkurso Sąlygose išdėstytus reikalavimus atitinkantys pasiūlymai. 
34. Laimėjusiu bus laikomas pasiūlymas, kuriame bus nurodyta (pasiūlyta) didžiausia parduodamų Prekių kaina EUR be PVM. Jei du ar daugiau Dalyvių pasiūlė vienodą kainą ir ji yra didžiausia, tai laimėjusiu pripažįstamas anksčiausiai dokumentus pateikusio Dalyvio pasiūlymas. 
35. Dalyviai į pasiūlymų vertinimo procedūrą nekviečiami ir jiems neteikiama informacija, susijusi su Konkurso pasiūlymų, vertinimu ir palyginimu. 
36. Jei iki nustatyto galutinio Konkurso pasiūlymų pateikimo termino negautas nė vienas pasiūlymas arba visi pasiūlymai atmetami, Konkursas laikomos neįvykusiu ir Konkurso procedūros yra nutraukiamos. Jei gautas bent vienas pasiūlymas, atitinkantis Konkurso Sąlygas, Konkursas laikomas įvykusiu.
37. Pardavėjas gali priimti sprendimą nutraukti Konkursą arba atmesti visus Konkurso pasiūlymus, kai:
37.1. Dalyvio pasiūlyta per maža Pasiūlymo kaina, kuri yra nepriimtina Pardavėjui;
37.2. visi pateikti pasiūlymai neatitinka pardavimo Sąlygose nustatytų reikalavimų;
37.3. atsirado aplinkybių, kurių negalima buvo numatyti;
37.4. iki nustatyto galutinio pasiūlymų pateikimo termino negautas nei vienas pasiūlymas.
38. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
39. Pardavėjui priėmus sprendimą nutraukti Konkursą arba atmesti visus Konkurso pasiūlymus ne vėliau kaip per 5 (penkias) darbo dienas nuo sprendimo apie Konkurso nutraukimą arba pasiūlymų atmetimą, visiems pasiūlymus pateikusiems asmenims išsiunčiami pranešimai apie Konkurso nutraukimą arba visų Konkurso pasiūlymų atmetimą.

Pirkimo – pardavimo sutarties sudarymas

40. Dalyviui, kurio pasiūlymas pripažintas laimėjusiu, apie tai pranešama raštu ne vėliau kaip per 5 (penkias) darbo dienas po sprendimo priėmimo ir jis kviečiamas sudaryti žodinę pirkimo – pardavimo sutartį.
41. Jei Dalyvis, kurio pasiūlymas pripažintas laimėjusiu, atsisako sudaryti pirkimo – pardavimo sutartį, Konkurso dokumentuose ir/ar jo pasiūlyme nurodytomis sąlygomis, Pardavėjas turi teisę siūlyti sudaryti pirkimo – pardavimo sutartį tam Dalyviui, kurio pasiūlymas pagal nustatytus vertinimo kriterijus yra pirmas po atsisakiusiojo sudaryti pirkimo – pardavimo sutartį Pirkėjo pasiūlymo.
42. Pasibaigus pardavimo procedūroms Pardavėjas informuoja visus Dalyvius nurodydamas Pasiūlymų eilę.

Baigiamosios nuostatos

43. Pardavėjas nekompensuoja ir neatsako už konkurso dalyvių patirtas išlaidas, susijusias su dalyvavimu konkurse.
44. Pardavimas atliekamas laikantis lygiateisiškumo, nediskriminavimo, skaidrumo principų ir konfidencialumo reikalavimų.
45. Informacija apie Konkursą taip pat skelbiama Pardavėjo interneto svetainėje www.eso.lt.
46. Pardavėjas turi teisę pasibaigus pardavimo procedūroms viešai skelbti Prekių pardavimo kainą Pardavėjo interneto svetainėje www.eso.lt.
47. Bet kokie Pardavėjo ir Dalyvių tarpusavio santykiai, nenumatyti šiose Sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir Dalyvių, taip pat Konkursą laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.
                   

Priedai: 

1 priedas. Parduodamų prekių aprašas ir pradinė kaina;
2 priedas. Pasiūlymo forma;
3 priedas. Parduodamų prekių nuotraukos.



Organizacijos veiklos palaikymo departamento vadovė                                  Raimonda Košicė                    

	
	







Sąlygų 1 priedas

PARDUODAMŲ PREKIŲ APRAŠAS IR PRADINĖ KAINA

	Pardavimo objekto dalies Nr.
	Prekių aprašas
	Prekių buvimo adresas, kontaktinis asmuo
	Kiekis, vnt.
	Pradinė kaina, Eur be PVM

	1
	Lipdukai su simboliais (kompl. po 10 simbolių x 2522)
	Martinavos g. 8, Martinavos km., Karmėlavos sen., Kauno raj.
	2522 kompl. x 10 simbolių
	1,00

	2
	Automatizuotos el.energijos apskaitos sist. įranga (41 vnt.)
	Martinavos g. 8, Martinavos km., Karmėlavos sen., Kauno raj.
	41
	1,00





Sąlygų 2 priedas


PASIŪLYMAS

2026 -___-___


	Dalyvio pavadinimas/ vardas pavardė
	

	Dalyvio adresas
	

	Už pasiūlymą atsakingo asmens 
vardas, pavardė
	

	El. paštas
	

	Telefono numeris
	



           
Šiuo pasiūlymu pažymime, kad su Prekių būkle esame susipažinę ir sutinkame su apmokėjimo ir kitomis Prekių pardavimo konkurso sąlygomis. 
Patvirtiname, kad:
· visa pasiūlyme pateikta informacija yra teisinga; 
· nėra nuslėpta informacijos, kurią buvo prašoma pateikti konkurso sąlygose;
· nesame susiję su kita šiame konkurse dalyvaujančia įmone ir/ar asmeniu. 

Siūlome šią Prekių kainą:

	Pardavimo objekto dalies Nr.
	Prekių aprašas
	Prekių buvimo adresas, kontaktinis asmuo
	Kiekis, vnt.
	Kaina, Eur be PVM

	1
	Lipdukai su simboliais (kompl. po 10 simbolių x 2522)
	Martinavos g. 8, Martinavos km., Karmėlavos sen., Kauno raj. 
	2522 kompl. x 10 simbolių
	

	2
	Automatizuotos el.energijos apskaitos sist. įranga (41 vnt.)
	Martinavos g. 8, Martinavos km., Karmėlavos sen., Kauno raj. 
	41
	

	Suma EUR be PVM
	

	PVM 21%
	

	Suma EUR su PVM
	




Pasiūlymas galioja iki (ne mažiau kaip 30 (trisdešimt) kalendorinių dienų): ___________________



Vardas, pavardė  ..................................		Parašas..........................    
	 








Sąlygų 3 priedas

PARDUODAMŲ PREKIŲ NUOTRAUKOS

Lipdukai su simboliais (kompl. po 10 simbolių x 2522)

[image: ]

	Pavadinimas
	Mato vnt.
	Kiekis

	
	
	
	

	Lipdukai su simboliu "I" (kompl.po 10 simboliu)
	vnt.
	107
	

	Lipdukai su simboliu "P" (kompl.po 10 simboliu)
	vnt.
	130
	

	Lipdukai su simboliu “C” (kompl.po 10 simboliu)
	vnt.
	195
	

	Lipdukai su simboliu “D” (kompl.po 10 simboliu)
	vnt.
	190
	

	Lipdukai su simboliu “H” (kompl.po 10 simboliu)
	vnt.
	180
	

	Lipdukai su simboliu “K” (kompl.po 10 simboliu)
	vnt.
	90
	

	Lipdukai su simboliu “L” (kompl.po 10 simboliu)
	vnt.
	180
	

	Lipdukai su simboliu “N” (kompl.po 10 simboliu)
	vnt.
	190
	

	Lipdukai su simboliu “R” (kompl.po 10 simboliu)
	vnt.
	90
	

	Lipdukai su simboliu “S” (kompl.po 10 simboliu)
	vnt.
	280
	

	Lipdukai su simboliu “U” (kompl.po 10 simboliu)
	vnt.
	130
	

	Lipdukai su simboliu “V” (kompl.po 10 simboliu)
	vnt.
	210
	

	Lipdukai su skaičiumi “2”  (kompl.po 10 simboliu)
	vnt.
	40
	

	Lipdukai su skaičiumi “3” (kompl.po 10 simboliu)
	vnt.
	50
	

	Lipdukai su skaičiumi “5” (kompl.po 10 simboliu)
	vnt.
	20
	

	Lipdukai su skaičiumi “6” (kompl.po 10 simboliu)
	vnt.
	90
	

	Lipdukai su skaičiumi “7” (kompl.po 10 simboliu)
	vnt.
	60
	

	Lipdukai su skaičiumi “8” (kompl.po 10 simboliu)
	vnt.
	90
	

	Lipdukai su skaičiumi “9” (kompl.po 10 simboliu)
	vnt.
	200
	

































Automatizuotos el.energijos apskaitos sist. įranga (41 vnt.)

